Na temelju članka 15. Zakona o javnoj nabavi („Narodne novine“ broj 120/16., 114/22., 48/26) i članka 22. Statuta Županijske uprave za ceste Brodsko-posavske županije („Službeni vjesnik Brodsko-posavske županije" broj: 11/2015), Upravno vijeće Županijske uprave za ceste Brodsko-posavske županije na ​​​​​​​2. održanoj sjednici  3. srpnja 2026. godine donosi
PRAVILNIK

O PROVEDBI POSTUPAKA JEDNOSTAVNE NABAVE
(prijedlog)
Opće odredbe
Članak 1.
Ovim Pravilnikom uređuju se pravila, uvjeti i postupci jednostavne nabave robe, usluga i radova za potrebe javnog naručitelja Županijske uprave za ceste Brodsko-posavske županije (u daljnjem tekstu: Naručitelj).
Članak 2.
Jednostavna nabava je nabava robe i usluga čija je pro​cijenjena vrijednost, bez poreza na dodanu vrijednost manja od 50.000,00 eura, te nabava radova čija je procijenjena vrijednost bez poreza na dodanu vrijednost manja od 100.000,00 eura (u daljnjem tekstu: jednostavna nabava).

U postupcima jednostavne nabave Naručitelj može pojedine odredbe tumačiti kada je to primjereno predmetu nabave te primijeniti pojedine institute Zakona o javnoj nabavi kao što su primjerice; pojašnjenje i upotpunjavanje ponude, provjera neuobičajeno niske ponude i slično, uz poštivanje načela javne nabave.

U slučaju nedoumice ili pravnih praznina u primjeni ovoga Pravilnika, pojedine odredbe tumače se uzimajući u obzir svrhu i načela Zakona o javnoj nabavi te praksu njegove primjene, ako to nije protivno prirodi postupaka jednostavne nabave.
Načela jednostavne nabave
Članak 3.
U provedbi postupaka jednostavne nabave sukladno ovom Pravilniku, Naručitelj je obvezan poštivati osnovna načela javne nabave (načelo slobode kretanja robe, nače​lo slobode poslovnog nastana i načela slobode pružanja usluga), kao i načela koja proizlaze iz navedenih načela (načelo tržišnog natjecanja, načelo jednakog tretmana, načelo zabrane diskriminacije, načelo uzajamnog prizna​vanja, načelo razmjernosti i načelo transparentnosti).
Primjena elektroničkih sredstava jednostavne nabave 
Članak 4.
U provedbi postupaka jednostavne nabave sukladno ovom Pravilniku Naručitelj omogućuje elektro​nička sredstava komunikacije za nabave čija je procijenjena vrijednost jednaka ili manja od 15.000,00 eura. 

Članak 5.

U postupcima jednostavne nabave propisanima ovim Pravil​nikom, a u skladu sa člankom 15. ZJN 2016., Naručitelj će primjenjivati i druge važeće zakonske i podzakonske propise, ovisno o pojedinom predmetu nabave.
Članak 6.
Naručitelj će ovaj Pravilnik kao i sve njegove kasnije izmjene i dopune objaviti na svojim internetskim stranicama www.zuc-bpz.hr, te  učiniti dostupnim na EOJN RH.
Planiranje jednostavne nabave

Članak 7.
U Planu nabave Naručitelja za kalendarsku godinu navo​de se svi predmeti nabave čija je procijenjena vrijednost nabave veća ili jednaka od 5.000,00 eura (bez PDV-a).
Plan nabave Naručitelja za kalendarsku godinu, kao i sve njegove kasnije izmjene i dopune, donosi odgovorna osoba naručitelja, te ga objavljuje u EOJN RH.
Sukob interesa
Članak 8.
Naručitelj je obvezan poduzeti prikladne mjere da učinkovito spriječi, prepozna i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.
O sukobu interesa  primjenjuju se odredbe Zakona o javnoj nabavi (NN br. 120/16, 114/22 i 48/26).
Predstavnici naručitelja obvezni su potpisati Izjavu o postojanju ili nepostojanju sukoba interesa te je ažurirati bez odgađanja ako nastupe promjene.

Naručitelj je obvezan na temelju izjava svojih predstavnika na svojim internetskim stranicama objaviti popis gospodarskih subjekata s kojima je čelnik te članovi upravnog, upravljačkog i nadzornog tijela naručitelja ili s njim povezane osobe u sukobu interesa ili obavijest da takvi subjekti ne postoje te ih ažurirati bez odgađanja ako nastupe promjene. 
Pokretanje postupaka jednostavne nabave

Članak 9.

Predmet nabave mora se opisati na jasan, nedvojben, potpun i neutralan način koji osigurava usporedivost ponuda u pogledu uvjeta i zahtjeva koji su postavljeni.

U opisu predmeta nabave navode se sve okolnosti koje su značajne za izvršenje  ugovora, a time i za izradu ponude.

Procijenjena vrijednost nabave mora biti valjano određena u trenutku početka postupka jednostavne nabave i mora biti navedena u Pozivu na dostavu ponuda.

Postupak jednostavne nabave pokreće se na zahtjev pojedine organizacijske jedinice Naručitelja, za nabavu robe, usluga ili radova iz djelokruga njegova rada, sukladno planiranim proračunskim sredstvima.
Postupci jednostavne nabave
Članak 10.
Postupci jednostavne nabave u smislu ovog Pravilnika su:
1. izravno ugovaranje s jednim gospodarskim subjektom – postupci nabave robe, usluga i radova čija je procijenjena  vrijednost nabave jednaka ili manja od 15.000,00 eura za robe, usluge i radove
2. jednostavna nabava putem modula jednostavne nabave u EOJN RH – postupci jednostavne nabave robe, usluga čija je procijenjena vrijednost nabave veća od 15.000,00 eura, a jednaka ili manja od 25.000,00 eura, odnosno za radove veća od 15.000,00 eura, a jednaka ili manja od  45.000,00 eura,  Naručitelj je obvezan provesti postupak jednostavne nabave u modulu jednostavne nabave EOJN RH, slanjem poziva na najmanje 2 (dvije) adrese gospodarskih subjekata
3. jednostavna nabava s putem javne objave u modulu jednostavne nabave EOJN RH – postupci jednostavne nabave robe i usluga čija je procijenjena vrijednost nabave veća od 25.000,00 eura, a manja od 50.000,00 eura, te nabava radova čija je procijenjena vrijednost nabave veća od 45.000,00 eura, a manja od  100.000,00 eura  Naručitelj je obvezan provesti postupak jednostavne nabave putem javne objave u  modulu jednostavne nabave EOJN RH.
Članak 11.

Iznimno od članka 10., točke 3. ovog Pravilnika Naručitelj nije obvezan provesti postupak jednostavne nabave putem javne objave poziva u modulu jednostavne nabave, već ga provodi  sukladno članku 10. točka 2. ovoga Pravilnika:

a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, 
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:

1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe

2. ako iz tehničkih razloga predmet nabave može isporučiti samo određeni gospodarski subjekt ili

3. ako je to nužno radi zaštite isključivih prava, uključujući prava intelektualnog vlasništva

c) ako postoji iznimna žurnost uzrokovana događajima koje naručitelj nije mogao predvidjeti niti na njih utjecati.

Razlozi za primjenu iznimke iz stavka 1. ovoga članka navode se i obrazlažu u objavi u modulu jednostavne nabave EOJN RH.
Izravno ugovaranje s jednim gospodarskim subjektom
Članak 12.

Postupak nabave izravnim ugovaranjem je postupak u kojemu Naručitelj odabire jednog gospodarskog subjekta za nabavu robe, radova ili usluga, od kojega traži dostavu ponude sukladno svojim potrebama. 
Postupak jednostavne nabave izravnim ugovaranjem provodi se izdavanjem narudžbenice ili sklapa​njem ugovora s jednim gospodarskim subjektom po vla​stitom izboru, su​kladno planiranim proračunskim sredstvima i potrebama Naručitelja.

Ponuda mora sadržavati sve podatke potrebne za izra​du narudžbenice  ili ugovora.

Jednostavna nabava putem modula jednostavne nabave u EOJN RH
Članak 13.

Jednostavna nabava sa slanjem poziva na dostavu ponuda je postupak jednostav​ne nabave putem modula jednostavne nabave u EOJN RH u kojem Naručitelj poziva najmanje 2 (dva) gos​podarska subjekta po vlastitom izboru da dostave ponu​du sukladno uvjetima i zahtjevima navedenima u Pozivu na dostavu ponuda.

Rok za dostavu ponuda mora biti primjeren predmetu na​bave, a određuje se u Pozivu na dostavu ponude i ne smije biti kraći od 5 (pet) dana od dana slanja Poziva na dostavu ponuda.

Gospodarski subjekti predaju svoje ponude isključivo putem EOJN RH. 

Jednostavna nabava s javnom objavom poziva u modulu jednostavne nabave EOJN RH
Članak 14.
Jednostavna nabava s javnom objavom poziva je postupak jednostavne na​bave u kojemu na temelju javno objavljenog Poziva na dostavu ponuda svaki zainteresirani gospodarski subjekt može podnijeti ponudu, putem javne objave u modulu jednostavne nabave u EOJN RH.
Rok za dostavu  ponuda mora biti primjeren predmetu nabave, a određuje se u Pozivu na dostavu ponuda i ne smije biti kraći od 5 (pet) dana od dana slanja Poziva na do​stavu ponuda.
Ponuda mora biti u skladu s uvjetima i zahtjevima nave​denim u Pozivu na dostavu ponuda.

Gospodarski subjekti predaju svoje ponude isključivo putem EOJN RH. 
Pokretanje i priprema postupka jednostavne nabave iznad 15.000,00 eura
Članak 15.

Pokretanje, pripremu postupka jednostavne nabave provode organizacijske jedinice u skladu s planiranim i odobrenim sredstvima.

Prije početka postupka jednostavne nabave odgovorna osoba imenuje internom odlukom Stručno povjerenstvo za jednostavnu nabavu.

Stručno povjerenstvo za jednostavnu nabavu sastoji se od najmanje 3 (tri) člana od kojih jedan mora posjedovati važeći certifikat u području javne nabave.
Obveze i ovlasti Stručnog povjerenstva su:

- priprema postupka jednostavne nabave: dogovor oko uvjeta vezanih uz predmet nabave, potrebnog sadržaja dokumentacije/uputa za prikupljanje ponuda, tehničkih specifikacija, ponudbenih troškovnika i ostalih dokumenata vezanih uz predmetnu nabavu,

- provedba postupka jednostavne nabave: slanje Poziva na dostavu ponuda, otvaranje pristiglih ponuda, sastavljanje Zapisnika o otvaranju, Zapisnika o pregledu i ocjeni ponuda, rangiranje ponuda, prijedlog za odabir najpovoljnije ponude sukladno kriteriju za odabir i uvjetima propisanim dokumentacijom/uputama za prikupljanje ponuda ili poništenje postupka,

- objava Odluke  o odabiru ili poništenju 
Kriterij za odabir ponude
Članak 16.

 Kriterij za odabir ponude je najniža cijena 
Članak 17.
Sva objašnjenja i izmjene Poziva na dostavu ponuda Stručno povjerenstvo dostavlja bez odgode gospodarskim subjektima na isti način na koji im je dostavljen Poziv na dostavu ponuda. Ako je Poziv na dostavu ponuda javno objavljen, sva objašnjenja i izmjene Poziva na dostavu po​nuda se javno objavljuju.
Za pravovaljani odabir ponuda dovoljna je jedna valjana ponuda, koja udovoljava svim uvjetima i zahtjevima na​vedenim u Pozivu na dostavu ponuda.

Članak 18.

U postupku nabave Naručitelj je dužan odbiti ponudu ponuditelja ako utvrdi da je ponuđena cijena:

-veća od 25.000 eura bez PDV-a za nabavu usluga i robe odnosno od 45.000,00 eura bez PDV-a za nabavu radova u slučaju da jednostavna nabava nije provođena putem javne objave u modulu jednostavne nabave EOJN RH

-jednaka ili veća od 50.000,00 eura bez PDV-a za nabavu usluga i robe odnosno od 100.000,00 eura bez PDV-a za nabavu radova. 
Članak 19.

Naručitelj može poništiti postupak jednostavne nabave ako:
- postanu poznate okolnosti zbog kojih ne bi došlo do pokretanja postupka jednostavne nabave, da su bile poznate prije,
- postanu poznate okolnosti zbog kojih bi došlo do sadržajno bitno drukčije dokumentacije o nabavi (Poziva na dostavu ponuda, troškovnik, tehničke specifikacije), da su bile poznate prije,
- nije pristigla nijedna ponuda,
- nakon isključenja ponuditelja ili odbijanja ponuda ne preostane nijedna valjana ponuda,

- je cijena najpovoljnije ponude veća od procijenjene vrijednosti nabave, osim ako Naručitelj ima ili može imati osigurana sredstva.
Sadržaj poziva na dostavu ponuda
Članak 20.

Poziv na dostavu ponuda sadrži: naziv naručitelja, naziv predmeta nabave iz Plana nabave, evidencijski broj nabave iz Plana nabave, procijenjena vrijednost nabave, opis predmeta nabave, mjesto i rok za dostavljanje ponude (datum i vrijeme), rok početka i završetka izvođenja radova/isporuke robe/pružanja usluga, mjesto izvođenja radova/isporuke robe/pružanja usluga, kriterij za odabir ponude, način i rok plaćanja, informacija o kontakt osobi (broj telefona, adresa elektroničke pošte), podaci o pravnoj zaštiti.
Naručitelj u Pozivu na dostavu ponuda može odrediti osnove za isključenje i uvjete sposobnosti gospodarskih subjekata te tražiti jamstva ovisno o složenosti predmeta nabave i procijenjenoj vrijednosti, primjenjujući na odgovarajući način odredbe važećeg Zakona o javnoj nabavi.
Otvaranje, pregled i ocjena ponuda
Članak 21.

Protekom roka za dostavu ponuda Stručno  povjerenstvo otvara i provjerava ponude te o tome vodi Zapisnik o otvaranju ponuda.

Ponude moraju biti dostavljene najkasnije do krajnjeg roka za dostavu ponuda navedenom u Pozivu na dostavu ponuda.
Pojašnjenje ili dopuna ponude
Članak 22.
Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 2 (dva) dana.
Ponudbeni list, troškovnik, jamstvo za ozbiljnost ponude i ESPD (ako je zahtijevano) ne smatraju se određenim dokumentima koji nedostaju u smislu stavka 1. ovoga članka te Naručitelj ne smije zatražiti od ponuditelja da ih dostavi tijekom pregleda i ocjene ponuda.
Odluke Naručitelja
Članak 23.

Zapisnik o pregledu i ocjeni ponuda potpisuju članovi Stručnog povjerenstva, te predlažu osobi ovlaštenoj za zastupanje donošenje Odluke o odabiru ili Odluke o poništenju postupka.
Članak 24.

Naručitelj će odbiti ponude pregledom i ocjenom ponuda ako utvrdi da je ponuda nepravilna, neprihvatljiva ili neprikladna.  
Članak 25.

Odluku o odabiru/poništenju donosi se najkasnije u roku od 15 (petnaest) dana od dana otvaranja ponuda, osim ako nije drugačije određeno Pozivom na dostavu ponuda. 
Odluke se objavljuju u EOJN RH i smatraju se dostavljenim svim sudionicima jednostavne nabave istekom dana u kojem su objavljene. 

S odabranim ponuditeljem sklapa se ugovor o jednostavnoj nabavi. 
Pravna zaštita
Članak 26.
Protiv Odluke o odbiru/poništenju nezadovoljna strana ima mogućnost podnošenja prigovora čelniku tijela odnosno odgovornoj osobi naručitelja za nabave čija je procijenjena vrijednost veća od 15.000,00 eura.
Prigovor se podnosi u pisanom obliku putem EOJN RH.

O prigovoru na Odluku  na odabiru odlučuje odgovorna osoba naručitelja rješenjem.

Pravo na prigovor ima svaki gospodarski subjekt koji ima ili je imao pravni interes za dobivanje određenog ugovora o jednostavnoj nabavi, okvirnog sporazuma, dinamičkog sustava nabave ili projektnog natječaja i koji je pretrpio ili bi mogao pretrpjeti štetu od navodnoga kršenja subjektivnih prava.

Prigovor se izjavljuje u roku od 5 dana od primitka odluke o odabiru ili poništenju.

Prigovor se dostavlja naručitelju elektroničkim sredstvima komunikacije putem EOJN RH. 

Prigovor koji nije dostavljen sukladno ovom članku odbacit će se.

Izmjene ugovora o jednostavnoj nabavi

Članak 27.

Naručitelj smije izmijeniti ugovor o jednostavnoj nabavi tijekom njegova trajanja bez provođenja novog postupka jednostavne nabave uz odgovarajuću primjenu članaka 315. – 320. Zakona o javnoj nabavi.
Izmjene ugovora o javnoj nabavi javni naručitelj obvezan je objaviti u registru ugovora u roku od 30 dana od dana izmjene ugovora.

Neovisno o pravilima izmjene ugovora iz stavka 1. ovog članka, izmjena ugovora o jednostavnoj nabavi nije dopuštena ako bi rezultirala promjenom cijene koja bi:

- za ugovor o jednostavnoj nabavi ili narudžbenicu kojoj je prethodio postupak predviđen za nabave vrijednosti jednake ili manje od 15.000,00 eura, prešla vrijednost ugovora od 15.000 eura bez PDV-a

- za ugovor o jednostavnoj nabavi robe i usluga čija je procijenjena vrijednost nabave bila manja od 25.000,00, prešla vrijednost ugovora od 25.000,00 eura bez PDV-a, a postupak nije proveden javnom objavom u modulu jednostavne nabave EOJN RH

- za ugovor o jednostavnoj nabavi radova čija je procijenjena vrijednost nabave bila manja od 45.000,00, prešla vrijednost ugovora od 45.000,00 eura bez PDV-a, a postupak nije proveden javnom objavom u modulu jednostavne nabave EOJN RH

- u svakom slučaju prešla prag za primjenu Zakona o javnoj nabavi.
Prijelazne i završne odredbe
Članak 28.

Stupanjem na snagu ovog Pravilnika stavlja se izvan snage Pravilnik o provedbi postupka jednostavne nabave, KLASA: ​​​​​​​​​​​​​​​007-04/22-01/39, URBROJ: 2178-1-38-01/1-22-01 od 30. prosinca 2022. godine

 Ovaj Pravilnik stupa na snagu 1. rujna 2026. godine
KLASA:007/04/26-01/22
URBROJ:2178-1-38-01/1-26-01
Slavonski Brod,  

                                                 UPRAVNO VIJEĆE
                                                 ŽUPANIJSKE UPRAVE ZA CESTE

                                              PREDSJEDNIK:
                                                  Mijo Belegić, ing. prom.
10

